תכנית ה- MBA ללימודי תואר שני במנהל עסקים, מכשירה את בוגריה למשרות של ניהול, תוך שימת דגש על ניהול בחברות עתירות ידע הפועלות בסביבה הבין-לאומית.
מטרת התכנית היא להכשיר מנהלים, בעידן ההיי-טק, להשתלב בסביבת ניהול גלובאלית ולאפשר הבנה של עולם העסקים וחשיפה לאספקטים השונים בו. התכנית מבקשת להעניק ידע פורמלי ביסודות הניהול, לפתח יכולת בפתרון בעיות בצורה אנליטית ולעורר מודעות לתהליכים הכלכליים והחברתיים בתוך הארגון ומחוצה לו.
התכנית מיועדת למנהלים, המעוניינים לרכוש ידע, דרכי חשיבה וכלים הנדרשים לתפקידי ניהול בכירים, או לאלו המעוניינים להתקדם לתפקידים אלו. התכנית הינה הראשונה בארץ ללימוד תואר שני במנהל עסקים עם דגש על ניהול תעשיות עתירות ידע וטכנולוגיה בסביבה העסקית הגלובלית.
לצד המצוינות האקדמית, תכנית הלימודים מאפשרת שילוב אופטימאלי בין לימודים, עבודה ומשפחה.
תכנית הלימודים הייחודית משלבת, בנוסף לקורסי MBA קלאסיים, קורסים בניהול טכנולוגי, ניהול רב לאומי, אירועים מעולם ההי-טק וקורסים אינטגרטיביים, כגון קורס חדשנות, פרויקט אסטרטגי-גלובלי ומשחק מנהלים. התוכנית כוללת לימוד באמצעות case-studies, פרויקטים יישומיים, סימולציות, סדנאות התנסות, שיעורים פרונטאליים, דיונים פתוחים, עבודת צוות ומעורבות פעילה של הסטודנטים במהלך התואר.
כמו-כן, ישנם שיתופי פעולה עם בתי ספר למנהל עסקים בחו'ל כמו בית-הספר למנהל עסקים ESCP בפריז, ביה'ס למנהל עסקים באוניברסיטת מרילנד בארה'ב, השתתפות בתחרות כתיבת תכנית עסקית המתקיימת באוניברסיטת בייג'ין בשיתוף אוניברסיטת מרילנד, ביה'ס למנהל עסקים באוניברסיטת קליפורניה סאן-דייגו, שהקים מרכז חדשנות ארה'ב -ישראל ומזמין סטודנטים שלנו לכנסים משותפים, וכן אוניברסיטת ייל שהקימה רשת עולמית של בתי-ספר למנהל עסקים ותוכנית ה-MBA בטכניון חברה ברשת זו.
ההרצאות בתוכנית ה-MBA נלמדות על-ידי אנשי סגל מהטכניון, מרצים מהתעשייה הישראלית ומרצים אורחים מאוניברסיטאות מובילות בעולם.